Oʻzbekiston Respublikasi aholisi va hududining seysmik xavfsizligini taʼminlash tizimini tubdan takomillashtirish chora-tadbirlari toʻgʻrisida
(resolution, 2023-05-19)

Soʻnggi yillarda aholi va hududlarni seysmik xavfdan himoya qilish boʻyicha aniq maqsadga qaratilgan chora-tadbirlar amalga oshirildi, seysmologiya va seysmik chidamli qurilish sohasidagi ilmiy-tadqiqot ishlarini jahon talablari darajasida oʻtkazish uchun shart-sharoitlar yaratildi, yer qobigʻining kuchlangan-deformatsiyalangan holatini kuzatuvchi, seysmik xavfni baholashda va zilzilalar darakchilarini qayd qilishda foydalaniladigan stansiyalar tarmogʻining moddiy-texnika bazasi mustahkamlandi. Shu bilan birga, mamlakatimiz hududi seysmik faol zonalarda joylashganligi sababli seysmik xavfning oldini olish, aholi va hududlarni seysmik xavfdan himoya qilish, bu borada kadrlar tayyorlash tizimini takomillashtirish, shuningdek sohada aniq maqsadga yoʻnaltirilgan dasturlarni va ilmiy tadqiqotlarni doimiy amalga oshirib borish zarurati mavjud. Seysmologiya, inshootlarning seysmik mustahkamligini va seysmik xavfsizlikni taʼminlash sohasini jahon standartlari asosida rivojlantirish maqsadida hamda 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Ilm, maʼrifat va raqamli iqtisodiyotni rivojlantirish yili”da amalga oshirishga oid davlat dasturiga muvofiq: 1. Oʻzbekiston Respublikasida seysmik xavfsizlikni taʼminlash tizimini takomillashtirish dasturi (keyingi oʻrinlarda — Dastur) 1-ilovaga muvofiq tasdiqlansin. Quyidagilar seysmik xavfsizlikni taʼminlashning asosiy yoʻnalishlari etib belgilansin: aholining seysmik xavfsizligini taʼminlashning huquqiy asoslarini takomillashtirish; seysmik xavf darajasini kamaytirish choralarini koʻrish; foydalanishda boʻlgan va foydalanishga topshiriladigan bino va inshootlarning seysmik mustahkamligini nazorat qilish; respublika hududida joylashgan suv omborlari va gidrotexnika inshootlarining seysmik mustahkamligini nazorat qilish; seysmik xavfsizlikni taʼminlash sohasiga zamonaviy axborot-kommunikatsiya texnologiyalarini keng joriy etish; seysmik xavfsizlik va mustahkamlikni taʼminlashning zamonaviy uslub va texnik vositalarini amaliyotga joriy etish; seysmik xavfsizlik va mustahkamlikni taʼminlashning ilmiy asoslari va texnologiyalarini takomillashtirish. 2. Oʻzbekiston Respublikasi aholisi va hududining seysmik xavfsizligini taʼminlash tadbirlarini muvofiqlashtirish boʻyicha respublika kengashiga (keyingi oʻrinlarda — Kengash) Dasturda belgilangan chora-tadbirlarning sifatli va oʻz vaqtida amalga oshirilishini taʼminlash vazifasi yuklansin. 3. Quyidagilar seysmologiya, inshootlarning seysmik mustahkamligini va seysmik xavfsizlikni taʼminlash sohasida: Oʻzbekiston Respublikasi Fanlar akademiyasi — seysmik xavfni turli miqyosda baholash, hududlarni seysmik rayonlashtirish, zilzilalarni muddatlar kesimida prognoz qilish metodologiyasini ishlab chiqish va amaliyotga joriy qilish, turli seysmik xavfning injener-geologik asoslarini va baholash texnologiyalarini yaratish uchun masʼul boʻlgan davlat ilmiy muassasasi; Oʻzbekiston Respublikasi Qurilish vazirligi — respublika hududida qurilayotgan obyektlardagi loyihalar va qurilish sifatini seysmik xavfsizlik boʻyicha meʼyoriy hujjatlar talablariga muvofiqligini baholash va nazorat qilish, shaharlardagi mavjud binolarning seysmik mustahkamligini taʼminlash, inshootlarning seysmik xavfini kamaytirish boʻyicha zarur tadbirlar ishlab chiqish uchun masʼul boʻlgan davlat boshqaruvi organi; Oʻzbekiston Respublikasi Favqulodda vaziyatlar vazirligi — respublika va transchegaraviy hududlarda, shuningdek tabiiy va texnogen xavfli hududlarda hamda muhim obyektlarda seysmik xavfsizlik boʻyicha monitoringni tashkil etish, kuchli va talafotli zilzilalar sodir boʻlishi xavfi mavjud boʻlganida ularning oqibatlarini bartaraf etish uchun zarur choralarni koʻrishga masʼul boʻlgan davlat boshqaruvi organi etib belgilansin. 5. Oʻzbekiston Respublikasi Fanlar akademiyasi, Favqulodda vaziyatlar vazirligi, Qurilish vazirligi hamda Oliy va oʻrta maxsus taʼlim vazirligining Vazirlar Mahkamasi huzurida yuridik shaxs tuzmagan holda Seysmologiya, inshootlarning seysmik mustahkamligini va seysmik xavfsizlikni taʼminlash sohasini qoʻllab-quvvatlash jamgʻarmasini (keyingi oʻrinlarda — Jamgʻarma) tashkil etish toʻgʻrisidagi taklifiga rozilik berilsin. Quyidagilar: a) Jamgʻarma mablagʻlarini shakllantirishning asosiy manbalari etib belgilansin: joriy yilda respublika budjetidan amaliy tadqiqotlar va innovatsion ishlarning ilmiy-texnika dasturlari uchun ajratilgan grant mablagʻlari hisobidan 20 mlrd soʻmgacha boʻlgan mablagʻlar, kelgusi yillarda esa ehtiyojga qarab, Vazirlar Mahkamasining hisob-kitoblariga asosan ajratiladigan mablagʻlar; xorijiy (xalqaro) moliya institutlari va boshqa xorijiy donorlarning texnik koʻmak mablagʻlari va grantlari; Jamgʻarmaning boʻsh mablagʻlarini tijorat banklarining depozitlariga joylashtirishdan olinadigan daromadlar va qonunchilikda taqiqlanmagan boshqa manbalar; b) seysmologiya, inshootlarning seysmik mustahkamligini va seysmik xavfsizlikni taʼminlash sohasida Jamgʻarma mablagʻlari sarflanadigan yoʻnalishlar etib belgilansin: ilmiy tadqiqotlarga koʻmaklashish, tadqiqot ishlarini qoʻllab-quvvatlash uchun grantlar ajratish; kadrlarni tayyorlash, qayta tayyorlash va ularning malakasini oshirish dasturlarini amalga oshirish, shuningdek konferensiyalar, seminarlar va boshqa tadbirlarni, shu jumladan xorijiy mamlakatlarda tashkil qilish va ularda ishtirok etish bilan bogʻliq xarajatlarni moliyalashtirish; ilmiy laboratoriyalarni zarur asbob-uskunalar, hisoblash texnika vositalari hamda butlovchi materiallar bilan taʼminlash va ularni oʻrnatish bilan bogʻliq xarajatlarni moliyalashtirish; respublika aholisi va hududining seysmik xavfsizligini taʼminlash sohasiga raqamlashtirilgan texnologiyalarni joriy etish, seysmik chidamli qurilish boʻyicha milliy dasturlarni ishlab chiqish bilan bogʻliq boʻlgan xarajatlarni moliyalashtirish; seysmologiya, inshootlarning seysmik mustahkamligini va seysmik xavfsizlikni taʼminlash uchun masʼul davlat organlari va tashkilotlarining sohaga oid faoliyat yoʻnalishi boʻyicha moddiy-texnika bazasini mustahkamlash; respublikaning seysmik faol hududida joylashgan mavjud bino va inshootlarning elektron texnik pasportlarini shakllantirish jarayoni bilan bogʻliq boʻlgan xarajatlarni moliyalashtirish; yuksak ilmiy natijalarga erishgan va fan rivojiga munosib hissa qoʻshgan olimlarni, shu jumladan yosh ilmiy xodimlarni qoʻllab-quvvatlash. seysmologiya, inshootlarning seysmik mustahkamligini va seysmik xavfsizlikni taʼminlash sohasida ilmiy tadqiqotlarni va kuzatuvlarni olib borayotgan tashkilot xodimlarini moddiy ragʻbatlantirish; Oʻzbekiston Respublikasi Bosh vaziri Jamgʻarma mablagʻlarini tasarruf etuvchisi hisoblanadi. 6. Oʻzbekiston Respublikasi Fanlar akademiyasi, Favqulodda vaziyatlar vazirligi, Qurilish vazirligi hamda Oliy va oʻrta maxsus taʼlim vazirligining: Toshkent shahridagi Turin politexnika universitetini (keyingi oʻrinlarda — Turin politexnika universiteti) “Muhandislik seysmologiyasi” taʼlim yoʻnalishi va mutaxassisligi, Mirzo Ulugʻbek nomidagi Oʻzbekiston Milliy universitetini “Seysmologiya va seysmometriya” taʼlim yoʻnalishi va mutaxassisligi boʻyicha kadrlarni tayyorlash va qayta tayyorlash yuzasidan bazaviy oliy taʼlim muassasalari etib belgilash; mazkur taʼlim muassasalarida 2021/2022 oʻquv yilidan boshlab tegishliligiga qarab “Muhandislik seysmologiyasi” va “Seysmologiya va seysmometriya” taʼlim yoʻnalishlari va mutaxassisliklari boʻyicha bakalavriat hamda magistratura bosqichlarida oʻquv jarayonlarini yoʻlga qoʻyish haqidagi takliflari maʼqullansin. 7. Turin politexnika universiteti qoshida Bino va inshootlarni eksperimental tadqiq qilish ilmiy-texnik laboratoriyasi (keyingi oʻrinlarda — Laboratoriya) tashkil etilsin va Laboratoriya tomonidan oʻtkaziladigan tadqiqot sinovlarining asosiy yoʻnalishlari 2-ilovaga muvofiq tasdiqlansin. Belgilab qoʻyilsinki: Laboratoriya Turin politexnika universitetining Texnoparki binosida tashkil etiladi; Laboratoriyani tashkil etish va ayrim asbob-uskunalar bilan jihozlash boʻyicha ishlar Jamgʻarma mablagʻlari, xalqaro moliya institutlari va tashkilotlarining texnik koʻmak mablagʻlari (grantlari) hamda qonun hujjatlarida taqiqlanmagan boshqa manbalardan moliyalashtiriladi; Laboratoriya shtat birliklari Turin politexnika universitetining professor-oʻqituvchilari, doktorantura izlanuvchilari hamda “Qurilish materiallari va konstruksiyalari” laboratoriyasi xodimlarini maqbullashtirish hisobidan jamlanadi; bino va inshootlarning seysmik chidamli qurilishi boʻyicha tadqiqotlar olib borish, seysmik xavfni baholash va kamaytirish uchun masʼul davlat ilmiy-tadqiqot muassasalari Laboratoriyadan begʻaraz foydalanadilar. 8. Belgilansinki: a) quyidagilar: 2021-yil 1-apreldan boshlab respublikaning seysmik faol hududida joylashgan mavjud bino va inshootlar, shuningdek koʻp qavatli turar joylarning seysmik zaifligini baholash uchun zarur boʻlgan maʼlumotlarni nazarda tutuvchi elektron texnik pasportlarni shakllantirish; 2021-yil 1-maydan boshlab yangi qurilishi rejalashtirilayotgan koʻp qavatli bino va inshootlarning konstruktiv tizimi, qurilish maydonining seysmik darajasi, yuk koʻtaruvchi konstruksiyalar materiallarining mustahkamlik koʻrsatkichlarini nazarda tutuvchi elektron texnik pasportlarni shakllantirish amaliyoti yoʻlga qoʻyiladi; b) Oʻzbekiston Respublikasi Qurilish vazirligi Fanlar akademiyasi bilan birgalikda mazkur amaliyot joriy etilishi uchun masʼul boʻlgan tashkilotlar hisoblanadi; v) shakllantirilgan elektron texnik pasportlardan seysmik xavf prognozi mavjud boʻlgan hollarda binolar va inshootlarning seysmik mustahkamligini oʻrganish, sodir boʻlishi kutilayotgan zilzilaga tayyorgarlik koʻrish va uning oqibatlarini bartaraf etish maqsadida foydalaniladi. 9. Oʻzbekiston Respublikasi Fanlar akademiyasi va Qurilish vazirligi Yer resurslari, geodeziya, kartografiya va davlat kadastri davlat qoʻmitasi bilan birgalikda: a) 2020-yil 1-dekabrga qadar bino va inshootlarni elektron texnik pasportlashtirish uslubiyotini ishlab chiqsin; b) 2021-yil 1-dekabrga qadar: mintaqaviy darajadagi seysmik xavfni baholashning ilmiy-uslubiy asoslarini, shuningdek Oʻzbekiston hududining mayda masshtabli seysmik risk xaritasini ishlab chiqsin; kuchli zilzilalarni oʻz vaqtida prognoz qilish va ularning oqibatlarini bartaraf etish hamda tegishli profilaktik chora-tadbirlarni samarali amalga oshirish maqsadida mayda masshtabli seysmik risk xarita bazasida dasturiy taʼminotni yaratsin va aholi xabardorligini doimiy taʼminlab borsin. 10. Oʻzbekiston Respublikasi Favqulodda vaziyatlar vazirligi: a) Axborot texnologiyalari va kommunikatsiyalarini rivojlantirish vazirligi bilan birgalikda 2021-yil 1-yanvarga qadar Favqulodda vaziyatlar vazirligi Seysmoprognostik monitoring respublika markazining seysmik va kompleks prognostik stansiyalari bilan prognoz maʼlumotlar almashinuvi jarayoniga avtomatlashtirilgan tizimni joriy etsin; b) Fanlar akademiyasi va Tashqi ishlar vazirligi bilan birgalikda 2020-yil yakuniga qadar Markaziy Osiyo hududida seysmik xavf-xatarni prognoz qilish masalasi yuzasidan qoʻshni davlatlar bilan hamkorlik aloqalarini yoʻlga qoʻyish boʻyicha Vazirlar Mahkamasiga takliflar kiritsin; v) Fanlar akademiyasi va Qurilish vazirligi bilan birgalikda: 2021-yil 1-aprelga qadar fuqarolar uchun zilzila vaqtida tegishli harakat va tadbirlarni amalga oshirish boʻyicha uslubiy qoʻllanmani; mahalliy xomashyodan xususiy uylarni (individual binolarni) qurishda elementar seysmik mustahkamlik choralarini koʻrish boʻyicha uslubiy qoʻllanmani ishlab chiqsin va aholi oʻrtasida keng targʻibot tadbirlarini amalga oshirsin; g) Axborot texnologiyalari va kommunikatsiyalarini rivojlantirish vazirligi bilan birgalikda 2021-yil 1-aprelga qadar: aholiga sodir boʻlgan zilzila boʻyicha toʻliq maʼlumotlar yetkazilishini taʼminlovchi mobil ilovani yaratsin; Oʻzbekiston Respublikasi Favqulodda vaziyatlar vazirligi Seysmoprognostik monitoring respublika markazining rasmiy veb-sayti, maʼlumotlar bazasi va mobil ilova oʻrtasida tezkor maʼlumotlar almashinuvi integratsiyasini taʼminlasin. 11. Oʻzbekiston Respublikasi Fanlar akademiyasi Favqulodda vaziyatlar vazirligi, Suv xoʻjaligi vazirligi, Energetika vazirligi va Qurilish vazirligi bilan birgalikda: 2020-yil 1-noyabrga qadar barcha suv omborlari va gidrotexnika inshootlarining seysmik mustahkamlik holatini baholash boʻyicha ekspress uslubiyotni ishlab chiqsin; 2021-yil 1-iyunga qadar suv omborlari va gidrotexnika inshootlarining seysmik zaifligini baholash pasportlarini shakllantirsin va ularning aniqlangan seysmik zaifligini bartaraf etish boʻyicha chora-tadbirlarni ishlab chiqsin hamda muhokama qilish va tasdiqlash uchun Kengashga kiritsin. 12. Oʻzbekiston Respublikasi Fanlar akademiyasi: a) Favqulodda vaziyatlar vazirligi va Qurilish vazirligi bilan birgalikda: 2020-yil 1-dekabrga qadar sohadagi malakali mutaxassis va olimlarni jalb qilgan holda “Oʻzbekiston Respublikasi aholisi va hududining seysmik xavfsizligini taʼminlash toʻgʻrisida”gi qonun loyihasini; 2021-yil 1-martga qadar 2030-yilgacha boʻlgan muddatda Seysmologiya, inshootlarning seysmik mustahkamligini va seysmik xavfsizlikni taʼminlash sohasini rivojlantirish konsepsiyasini ishlab chiqsin va Vazirlar Mahkamasiga kiritsin; b) Innovatsion rivojlanish vazirligi, Investitsiyalar va tashqi savdo vazirligi hamda “El-yurt umidi” jamgʻarmasi bilan birgalikda ikki oy muddatda seysmologiya, inshootlarning seysmik mustahkamligini va seysmik xavfsizlikni taʼminlash sohasiga xalqaro tashkilotlar grantlarini jalb qilish, shuningdek soha mutaxassislari uchun xorijiy mamlakatlarda oʻqish, stajirovka oʻtash va malaka oshirishni tashkil etish boʻyicha Vazirlar Mahkamasiga takliflar kiritsin. 13. Oʻzbekiston Respublikasi Vazirlar Mahkamasi: a) bir oy muddatda: Jamgʻarma faoliyatini tashkil etish; respublikaning seysmik faol hududida joylashgan suv omborlarida instrumental seysmologik kuzatuvlarini doimiy amalga oshirish tizimini yaratishni hamda bunga masʼul tashkilotlarni zarur asbob-uskunalar bilan taʼminlashni nazarda tutuvchi Hukumat qarorlarini qabul qilsin; b) ikki oy muddatda: Laboratoriya faoliyatini toʻliq tashkil etish uchun zarur boʻlgan ayrim asbob-uskunalar bilan; Fanlar akademiyasi M.T. Urazbayev nomidagi Mexanika va inshootlar seysmik mustahkamligi institutini bino bilan taʼminlash choralarini koʻrsin; v) uch oy muddatda Oʻzbekiston Respublikasining yangi tahrirdagi “Gidrotexnika inshootlarining xavfsizligi toʻgʻrisida”gi qonuni loyihasini Oʻzbekiston Respublikasi Oliy Majlisining Qonunchilik palatasiga kiritsin. 14. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari mazkur qaror va Dasturda belgilangan vazifalarni hududlar kesimida sifatli va oʻz vaqtida bajarilishini taʼminlash maqsadida masʼul ijrochilarga yaqindan koʻmaklashsin. 15. Oʻzbekiston Respublikasi Prezidentining ayrim qarorlariga 3-ilovaga muvofiq oʻzgartirishlar kiritilsin. 16. Oʻzbekiston Respublikasi Adliya vazirligi Fanlar akademiyasi, Favqulodda vaziyatlar vazirligi, Qurilish vazirligi hamda boshqa manfaatdor vazirlik va idoralar bilan birgalikda uch oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 17. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov va Oʻzbekiston Respublikasi Prezidentining maslahatchisi A.A. Abduvaxitov zimmasiga yuklansin. T/r Tadbir nomi Amalga oshirish mexanizmi Bajarish muddatlari Moliyalashtirish manbalari Masʼul ijrochilar I. Aholining seysmik xavfsizligini taʼminlashning huquqiy asoslarini takomillashtirish 1. “Oʻzbekiston Respublikasi aholisi va hududining seysmik xavfsizligini taʼminlash toʻgʻrisida”gi qonun loyihasini ishlab chiqish va unda quyidagilarni nazarda tutish: seysmik xavfni prognoz qilish va xatarni baholashning huquqiy asoslari; seysmik xavfsizlikni taʼminlashning obyektlari va ularning klassifikatsiyasi; zilzila sodir boʻlishi natijasida yuzaga kelgan salbiy oqibatlarni bartaraf etishning tartibi; davlat organlarining seysmik xavfsizlikni taʼminlashdagi vakolatlari; fuqarolarning seysmik xavfsizlikni taʼminlashdagi huquq va majburiyatlari; seysmik xavfsizlikni taʼminlashda xalqaro hamkorlik masalalari. 1. Ishchi guruhni shakllantirish, bu borada xorijiy tajribani oʻrganish, xalqaro ekspertlar hamda mutaxassislar oʻrtasida keng muhokama qilish. 2020-yil 1-noyabrga qadar – Fanlar akademiyasi, Favqulodda vaziyatlar vazirligi, Qurilish vazirligi, Adliya vazirligi, Oliy Majlis huzuridagi Qonunchilik muammolari va parlament tadqiqotlari instituti (kelishuv asosida) 2. Qonun loyihasini ishlab chiqish va Vazirlar Mahkamasiga kiritish. 2020-yil 1-dekabr 2. Yangi tahrirdagi “Gidrotexnika inshootlarining xavfsizligi toʻgʻrisida”gi qonun loyihasini ishlab chiqish. Sohadagi yetuk mutaxassis va olimlarni keng jalb qilgan holda qonun loyihasini ishlab chiqish va belgilangan tartibda Vazirlar Mahkamasiga kiritish. 2020-yil 1-sentabr – Suv xoʻjaligi vazirligi, Energetika vazirligi, “Davgeodez-kadastr” qoʻmitasi, Davlat xavfsizlik xizmati, Adliya vazirligi 3. Bino va inshootlarning texnik holatini aniqlash toʻgʻrisidagi meʼyoriy qoidalarning (SHNK) yangi tahririni ishlab chiqish. 1. Ishchi guruhni shakllantirish, meʼyoriy qoidalarning yangi tahririni ishlab chiqish va ularni xalqaro ekspertlar hamda mutaxassislar oʻrtasida keng muhokamadan oʻtkazish. 2020-yil 1-noyabrga qadar – Qurilish vazirligi, Favqulodda vaziyatlar vazirligi, Fanlar akademiyasi 2. Meʼyoriy qoidalarning yangi tahririni tasdiqlash. 2021-yil 1-noyabr 4. Vazirlar Mahkamasi huzurida Seysmologiya, inshootlarning seysmik mustahkamligini va seysmik xavfsizlikni taʼminlash sohasini qoʻllab-quvvatlash jamgʻarmasini tashkil etish toʻgʻrisidagi Hukumat qarorini ishlab chiqish. 1. Jamgʻarmani tashkil etish yuzasidan Hukumat qarori loyihasini ishlab chiqish, uni manfaatdor vazirliklar va idoralar bilan kelishish. 2. Hukumat qarorini qabul qilish. 2020-yil 1-sentabrga qadar – Vazirlar Mahkamasi, Moliya vazirligi, Fanlar akademiyasi, Suv xoʻjaligi vazirligi, Uy-joy komunal xizmat koʻrsatish vazirligi, Qurilish vazirligi, Geologiya va mineral resurslar davlat qoʻmitasi 5. Seysmologiya sohasida amalga oshiriladigan tadqiqotlarni manfaatdor vazirlik va idoralar tomonidan moliyalashtirishning aniq mexanizmlarini ishlab chiqish. 1. Suv xoʻjaligi vazirligi, Uy-joy komunal xizmat koʻrsatish vazirligi, Qurilish vazirligi, Geologiya va mineral resurslar davlat qoʻmitasi tomonidan seysmologiya sohasida oʻz yoʻnalishlariga tegishli boʻlgan ilmiy tadqiqotlarni moliyalashtirish boʻyicha takliflarni ishlab chiqish. 2. Takliflarni umumlashtirib, oʻrgangan holda sohada ilmiy tadqiqotlarni moliyalashtirishning aniq mexanizmini joriy qilish yuzasidan Vazilar Mahkamasiga takliflar kiritish. 2020-yil 20-avgustga qadar – Moliya vazirligi, Fanlar akademiyasi, Suv xoʻjaligi vazirligi, Uy-joy komunal xizmat koʻrsatish vazirligi, Qurilish vazirligi, Geologiya va mineral resurslar davlat qoʻmitasi II. Seysmik xavf darajasini kamaytirish choralarini koʻrish 6. Favqulodda vaziyatlar vazirligi Seysmoprognostik monitoring respublika markazi huzurida kuchli zilzila sodir boʻlganda zilzila epitsentrida zararlangan oʻta muhim bino va inshootlarning foydalanishga yaroqliligini baholash uchun epitsentral guruh tashkil etish. 1. Idoralararo ishchi guruhini shakllantirish, sohaga doir xalqaro tajribani oʻrganish. 2021-yil 1-fevralga qadar Masʼul ijrochi tashkilotlarga ajratilgan budjet mablagʻlari doirasida Favqulodda vaziyatlar vazirligi, Fanlar akademiyasi, Qurilish vazirligi 2. Epitsentral guruh tashkil etish va Seysmologiya, seysmik chidamli qurilish hamda Oʻzbekiston Respublikasi aholisi va hududining seysmik xavfsizligi boʻyicha idoralararo ilmiy-texnik kengashda tasdiqlash. 2021-yil 1-aprel 7. Qurilish maydonlarining seysmik darajasini (makroseysmik ballda va muhandis koʻrsatkichlarda) aniqlash uchun grunt sharoitlarining seysmik modellarini ishlab chiqish va ularni amaliyotga joriy etish mexanizmini yaratish. 1. Xalqaro tajribani oʻrganish va uni amaliyotga tatbiq etish mexanizmlarini aniqlash. 2020-yil 30-noyabrga qadar Seysmologiya institutining budjet va budjetdan tashqari mablagʻlari doirasida Fanlar akademiyasi Gʻ.O. Mavlonov nomidagi Seysmologiya instituti 2. Amaliy ilmiy-tadqiqot loyihasi dasturi va rejasini ishlab chiqib, belgilangan tartibda tasdiqlash va amalga oshirish. 2021 — 2023-yillar 8. Kuchli zilzilalar (oʻrta va qisqa muddatli, makon va zamon boʻyicha) toʻgʻrisida darak beruvchi majmualar tayyorlanishining yangi modeliniyaratish va zilzila namoyon boʻlishi qonuniyatlarini aniqlash. 1. Zilzilaning namoyon boʻlish qonuniyatlarini xalqaro tadqiqotlarga asosan tahlil qilish. 2020-yil 30-noyabr Seysmologiya institutining budjet va budjetdan tashqari mablagʻlari doirasida Fanlar akademiyasi Gʻ.O. Mavlonov nomidagi Seysmologiya instituti 2. Fundamental ilmiy-tadqiqot dasturini ishlab chiqish, tasdiqlash va amalga oshirish. 2021-yil 1-yanvar 9. Yer qobigʻidagi lokal seysmik faol tektonik yoriqlarning texnogen kuchlanganlik va deformatsiyalanish holatini baholaydigan miqdoriy modellarni ishlab chiqish. 1. Yer kobigʻining texnogen omillar taʼsirida kuchlanish va deformatsiyalanish qonuniyatlarinitahlil qilish. 2020-yil 30-noyabr Seysmologiya institutining budjet va budjetdan tashqari mablagʻlari doirasida Fanlar akademiyasi Gʻ.O. Mavlonov nomidagi Seysmologiya instituti 2. Fundamental ilmiy-tadqiqot dasturini ishlab chiqib, amalga oshirish. 2021-yil 1-yanvar 10. Seysmogen zonalarning seysmologik va seysmotektonik potensialini baholash metodikasini takomillashtirish asosida Markaziy Oʻzbekiston hududining mukammal seysmik rayonlashtirish (MSR) xaritasini ishlab chiqish. 1. Markaziy Oʻzbekiston hududi uchun seysmologik va seysmotektonik maʼlumotlar bazasini yigʻish va ularni tahlil qilish. 2021-yil 10-yanvar Innovatsion rivojlanish vazirligining tanlovlari natijalari boʻyicha ajratiladigan grantlar Fanlar akademiyasi Gʻ.O. Mavlonov nomidagi Seysmologiya instituti 2. Amaliy ilmiy-tadqiqot loyihasini tanlovga taqdim etish. 2021-yil 1-fevral III. Foydalanishda boʻlgan va foydalanishga topshiriladigan bino va inshootlarning seysmik mustahkamligini nazorat qilish 11. Respublikaning seysmik faol hududida joylashgan mavjud bino va inshootlar, shuningdek koʻp qavatli turar joylarning seysmik zaifligini baholash uchun zarur boʻlgan maʼlumotlarni nazarda tutuvchi elektron texnik pasportlarni shakllantirish amaliyotini yoʻlga qoʻyish. 1. Respublika miqyosida mutaxassislar ishtirokida ishchi guruhni shakllantirish. 2020-yil 1-sentabr Seysmologiya, inshootlarning seysmik mustahkamligini va seysmik xavfsizlikni taʼminlash sohasini qoʻllab-quvvatlash jamgʻarmasi Qurilish vazirligi, Favqulodda vaziyatlar vazirligi, Fanlar akademiyasi, “Davgeodez-kadastr” qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Bino va inshootlarni elektron texnik pasportlashtirish uslubiyotini ishlab chiqish. 2020-yil 1-dekabr 3. Mazkur amaliyotni yoʻlga qoʻyish. 4. Yigʻilgan maʼlumotlarni qayta ishlash va ekspluatatsiya qilinayotgan binolarning texnik pasportlari boʻyicha elektron bazani shakllantirish. 2021-yil 1-aprel 2022-yil 1-aprel 12. Yangi qurilishi rejalashtirilayotgan koʻp qavatli bino va inshootlarning konstruktiv tizimi, qurilish maydonining seysmik darajasini, yuk koʻtaruvchi konstruksiyalar materiallarining mustahkamlik koʻrsatkichlarini nazarda tutuvchi elektron texnik pasportlarni shakllantirish amaliyoti yoʻlga qoʻyish. 1. Qurilishi rejalashtirilayotgan koʻp qavatli bino va inshootlarning texnik pasportlari boʻyicha elektron bazani shakllantirish. 2021-yil 1-aprel Seysmologiya, inshootlarning seysmik mustahkamligini va seysmik xavfsizlikni taʼminlash sohasini qoʻllab-quvvatlash jamgʻarmasi Qurilish vazirligi, Favqulodda vaziyatlar vazirligi, Fanlar akademiyasi, “Davgeodez-kadastr” qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Bino va inshootlarni elektron texnik pasportlashtirish uslubiyoti asosida mazkur amaliyotni yoʻlga qoʻyish. 2021-yil 1-may IV. Respublika hududida joylashgan suv omborlari va gidrotexnika inshootlarining seysmik mustahkamligini nazorat qilish 13. Respublikaning seysmik faol hududida joylashgan suv omborlarida instrumental seysmolgik kuzatuvlarini doimiy amalga oshirish tizimini yaratish. 1. Ishchi guruhni shakllantirish,suv omborlarida instrumental seysmolgik kuzatuvlarini doimiy amalga oshirish tartibi nizomini ishlab chiqish. 2. Instrumental seysmolgik kuzatuvlarini doimiy amalga oshirish uchun zurur boʻlgan asbob-uskunalar xaridini tashkillashtirish. 2020-yil 1-sentabrga qadar – Vazirlar Mahkamasi, Favqulodda vaziyatlar vazirligi, Fanlar akademiyasi, Suv xoʻjaligi vazirligi, Energetika vazirligi 14. Suv va gidroenergetika inshootlarining seysmik holatini baholash boʻyicha ekspress uslubiyotni ishlab chiqish. Ishchi guruhni shakllantirish, ekspress uslubni xalqaro ekspertlar hamda mutaxassislar oʻrtasida keng muhokamadan oʻtkazgan holda ishlab chiqish. 2020-yil 1-dekabrga qadar – Fanlar akademiyasi, Innovatsion rivojlanish vazirligi, Suv xoʻjaligi vazirligi, Energetika vazirligi, Qurilish vazirligi, Favqulodda vaziyatlar vazirligi 15. Suv va gidroenergetika inshootlarining seysmik zaifligi boʻyicha pasportini shakllantirish va kelgusida ularning aniqlangan seysmik zaifligini bartaraf etish boʻyicha chora-tadbirlar rejasini ishlab chiqish. 1. Ishchi guruhni shakllantirish, chora-tadbirlar rejasini ishlab chiqish va uni mutaxassislar oʻrtasida keng muhokamadan oʻtkazish. 2. Chora-tadbirlar rejasini tasdiqlash uchun Seysmologiya, seysmik chidamli qurilish hamda Oʻzbekiston Respublikasi aholisi va hududining seysmik xavfsizligi boʻyicha idoralararo ilmiy-texnik kengashga kiritish. 2021-yil 1-mayga qadar – Fanlar akademiyasi, Innovatsion rivojlanish vazirligi, Suv xoʻjaligi vazirligi, Energetika vazirligi, Qurilish vazirligi, Favqulodda vaziyatlar vazirligi 2021-yil 1-iyun 16. Respublika hududida joylashgan gruntli toʻgʻonlarning instrumental tadqiqotlar natijalarini, filtratsiyalanish va nochiziq deformatsiyalanish qonuniyatlarini hisobga olgan xolda seysmik turgʻunligini taʼminlashning ilmiy-amaliy asoslarini ishlab chiqish. 1. Amaliy va innovatsion tadqiqotlar loyihalarini ishlab chiqish hamda amalga oshirish. 2. Qoʻllanma va tavsiyanomalarni Suv xoʻjaligi vazirligi, “Oʻzbekgidroenergo” AJ va Favqulodda vaziyatlar vazirligiga topshirish. 2020 — 2022-yillar Innovatsion rivojlanish vazirligining tanlovlari natijalari boʻyicha ajratiladigan grantlar Fanlar akademiyasi,Suv xoʻjaligi vazirligi, “Oʻzbek-gidroenergo” AJ, Favqulodda vaziyatlar vazirligi V. Seysmik xavfsizlikni taʼminlash sohasiga zamonaviy axborot-kommunikatsiya texnologiyalarini keng joriy etish 17. Favqulodda vaziyatlar vazirligi Seysmoprognostik monitoring respublika markazining seysmik kuzatuvlar tarmogʻini takomillashtirish. 1. Seysmoprognostik monitoring respublika markazining stansiyalari samaradorligini baholash. 2020-yil 1-dekabr – Favqulodda vaziyatlar vazirligi, Fanlar akademiyasi 2. Seysmik va kompleks prognostik stansiyalari tarmogʻini takomillashtirish rejasini ishlab chiqish va amalga oshirish. 2021-yil 1-yanvar 18. Respublika boʻyicha kuchli zilzilalarni qayd etish tarmogʻini yaratish. 1. Respublika boʻylab akselerometrlarni oʻrnatish joylarini tanlash. 2. Akselerometrlar tarmogʻini yaratish. 2020-yil 1-dekabr – Favqulodda vaziyatlar vazirligi, Fanlar akademiyasi 2021-yil 1-yanvar 19. Seysmik va kompleks prognostik stansiyalarni Seysmoprognostik monitoring respublika markazi bilan statik IP-adreslar ajratish orqali Internet jahon axborot tarmogʻi bilan taʼminlash. 1. Seysmik va kompleks prognostik stansiyalarining joylashuv manzillarini shakllantirish. 2020-yil 1-avgust Favqulodda vaziyatlar vazirligiga ajratiladigan Davlat budjeti mablagʻlari doirasida Favqulodda vaziyatlar vazirligi, Axborot texnologiyalari va kommunika- siyalarini rivojlantirish vazirligi 2. Texnik-loyiha hujjatlarini ishlab chiqish va tasdiqlash. 2020-yil dekabr 3. Qurilish-montaj ishlarini amalga oshirish. 2021-yil 1-yanvardan boshlab 20. Davlat organlari va aholiga sodir boʻlgan zilzila boʻyicha toʻliq maʼlumot yetkazish tizimini takomillashtirish. 1. Seysmoprognostik monitoring Respublika markazining rasmiy veb-saytini takomillashtirish. 2. Maʼlumotlarni davlat boshqaruv organlari va aholiga yetkazishni taʼminlovchi mobil ilovani yaratish. 3. Markaz rasmiy veb-sayti, maʼlumotlar bazasi va mobil ilova oʻrtasida maʼlumotlar almashinuvi integratsiyasini taʼminlash. 2021-yil 1-aprelga qadar Masʼul ijrochilarning budjet va budjetdan tashqari mablagʻlari doirasida Favqulodda vaziyatlar vazirligi, Axborot texnologiyalari va kommunika- siyalarini rivojlantirish vazirligi 21. Seysmoprognostik monitoring respublika markazining gidrogeoseysmologik kuzatuvlar sifati va samaradorligini oshirish. 1. Seysmoprognostik monitoring respublika markazi hamda Davlat geologiya qoʻmitasiga qarashli seysmoprognostik burgʻulash quduqlarini xatlovdan oʻtkazish va ularning samarali ishlashini taʼminlash boʻyicha tegishli nuqson dalolatnomalarini tuzish. 2022-yil 1-dekabr Masʼul ijrochilarning budjet va budjetdan tashqari mablagʻlari doirasida Favqulodda vaziyatlar vazirligi, Fanlar akademiyasi Gʻ.O. Mavlonov nomidagi Seysmologiya instituti, Geologiya va mineral resurslar davlat qoʻmitasi 2. Xatlov natijasi boʻyicha seysmoprognostik burgʻulash quduqlarini tozalash va yangilarini burgʻulash uchun texnik topshiriqlar, loyiha-smetalari va ish rejasini ishlab chiqish. 3. Seysmoprognostik quduqlarni tozalash va burgʻulash boʻyicha Geologiya va mineral resurslar davlat qoʻmitasi bilan shartnoma kelishuvini rasmiylashtirish. 4. Seysmoprognostik quduqlarni tozalash va burgʻulash ishlarini amalga oshirish. 5. Seysmoprognostik quduqlarni real vaqt rejimida axborot olish imkonini beradigan zamonaviy avtomatik oʻlchov uskunalari bilan jihozlash. Ish rejasiga muvofiq VI. Seysmik xavfsizlik va mustahkamlikni taʼminlashning zamonaviy uslub va texnik vositalarini amaliyotga joriy etish 22. “Seysmik rayonlarda qurilish” QMQ-2.01.03.96 ning seysmologik qismiga seysmik xavfni baholash va rayonlashtirish sohasidagi zamonaviy yutuqlarni hisobga olib, oʻzgartirishlar kiritish boʻyicha takliflar tayyorlash. 1. Ishchi guruhni shakllantirish, QMQ-2.01.03.96 seysmologik qismiga kiritilayotgan oʻzgartirishlarni tegishli idoralar bilan kelishish. 2020-yil 1-noyabr Masʼul ijrochi tashkilotlarga ajratilgan budjet mablagʻlari doirasida Fanlar akademiyasi Gʻ.O. Mavlonov nomidagi Seysmologiya instituti, Qurilish vazirligi 2. Oʻzgartirishlar kiritilgan yangi QMQ-2.01.03.96 Qurilish vazirligining ilmiy-texnik kengashida muhokama qilish va belgilangan tartibda tasdiqlash. 2020-yil 1-dekabr 23. QMQ-2.01.03.96 “Seysmik rayonlardaqurilish” meʼyoriy hujjati seysmologik qismining 1.1 jadvalini oʻzgartirish uchun gruntlarning seysmik xususiyatlari boʻyicha kategoriyalarini aniqlashtirish. 1. Tadqiqotlar loyihasini ishlab chiqish va amalga oshirish. 2021-2022-yillar Masʼul ijrochi tashkilotlarga ajratilgan budjet mablagʻlari doirasida Fanlar akademiyasi Gʻ.O. Mavlonov nomidagi Seysmologiya instituti, Qurilish vazirligi 2. QMQ-2.01.03.96 seysmologik qismining 1.1 jadvaliga oʻzgartirishlarni Qurilish vazirligining ilmiy-texnik kengashida muhokama qilish va belgilangan tartibda tasdiqlash. 2022-yil 1-dekabr 24. Fuqarolar uchun Zilzila vaqtida tegishli harakat va tadbirlarni amalga oshirish boʻyicha uslubiy qoʻllanmani ishlab chiqish va keng jamoatchilikka yetkazish. 1.Uslubiy qoʻllanmani ishlab chiqish va tasdiqlash. 2. Tayyorlangan uslubiy qoʻllanma boʻyicha hududlarda ilmiy-amaliy seminar-treninglar oʻtkazish va aholiga yetkazish. 2021-yil 1-aprel Doimiy ravishda Masʼul ijrochi tashkilotlarga ajratilgan budjet mablagʻlari doirasida Favqulodda vaziyatlar vazirligi, Fanlar akademiyasi, Qurilish vazirligi 25. Mahalliy xomashyodan xususiy uylarni (individual binolarni) qurishda elementar seysmik mustahkamlik choralarini koʻrish boʻyicha uslubiy qoʻllanmani ishlab chiqish va aholi orasida keng targʻibot tadbirlarini amalga oshirish. 1.Uslubiy qoʻllanmani ishlab chiqish va tasdiqlash. 2. Tayyorlangan uslubiy qoʻllanma boʻyicha aholi orasida keng targʻibot tadbirlarini reja-grafik asosida amalga oshirish. 2021-yil 1-aprel Doimiy ravishda reja-grafik asosida Masʼul ijrochi tashkilotlarga ajratilgan budjet mablagʻlari doirasida Fanlar akademiyasi, Qurilish vazirligi, viloyatlar va Toshkent shahar hokimliklari 26. Bino va inshootlargaseysmik kuchlar taʼsirini kamaytirishning nazariy va amaliy usullarini ilgʻor xalqaro tajribalar asosida ishlab chiqish. 1. Amaliy tadqiqotlar loyihasini ishlab chiqish hamda amalga oshirish. 2. Ishlab chiqilgan usullarni Qurilish vazirligi tashkilotlarida joriy etish. 2021 — 2023-yillar Innovatsion rivojlanish vazirligining tanlovlari natijalari boʻyicha ajratiladigan grantlar Fanlar akademiyasi, Qurilish vazirligi 27. Amaldagi qurilish meʼyoriy talablari asosida bino va inshootlar mustahkamligini taʼminlash boʻyicha ilmiy-amaliy tavsiyanomalar ishlab chiqish. Ilmiy asoslangan amaliy tavsiyanomalarni ishlab chiqish, muhokama qilish va ularni Qurilish vazirligiga topshirish. 2020 — 2022-yillar Innovatsion rivojlanish vazirligining tanlovlari natijalari boʻyicha ajratiladigan grantlar Fanlar akademiyasi M.T. Urazbayev nomidagi Mexanika va inshootlar seysmik mustahkamligi instituti, Qurilish vazirligi, Favqulodda vaziyatlar vazirligi 28. QMQ 2.01.03-96 “Zilzilaviy hududlarda qurilish” meʼyoriy hujjatining “Yer osti inshootlari va muhandislik tarmoqlari” boʻlimi asosida kompleks milliy innovatsion dasturiy majmuani ishlab chiqish. 1. Dasturiy majmua loyihasini ishlab chiqish va uni sinovdan oʻtkazish. 2. Dasturiy majmuani barcha loyiha tashkilotlariga tegishli tartibda yetkazish uchun Qurilish vazirligiga taqdim etish. 2020-yil 1-dekabrga qadar Innovatsion rivojlanish vazirligining tanlovlari natijalari boʻyicha ajratiladigan grantlar Fanlar akademiyasi M.T. Urazbayev nomidagi Mexanika va inshootlar seysmik mustahkamligi instituti, Qurilish vazirligi 2020 — 2022-yillar VII. Seysmik xavfsizlik va mustahkamlikni taʼminlashning ilmiy asoslari va texnologiyalarini takomillashtirish 29. 2030-yilgacha boʻlgan muddatda Seysmologiya, inshootlarning seysmik mustahkamligini va seysmik xavfsizlikni taʼminlash sohasini rivojlantirish konsepsiyasini ishlab chiqish va Vazirlar Mahkamasiga kiritish. 1. Soha olimlari va mutaxassislarini jalb qilgan holda ishchi guruhini shakllantirish. 2020-yil 1-sentabr – Fanlar akademiyasi, Favqulodda vaziyatlar vazirligi, Qurilish vazirligi 2. Konsepsiya loyihasini ishlab chiqish va Vazirlar Mahkamasiga kiritish. 2021-yil 1-mart 30. Mintaqaviy darajadagi seysmik xavfni baholashning ilmiy-uslubiy asoslarini hamda Oʻzbekiston hududining mayda masshtabli seysmik risk xaritasini ishlab chiqish va uning bazasida dasturiy taʼminotni yaratish. 1. Ishchi guruhni shakllantirish, Seysmik riskni baholashning ilmiy-uslubiy asoslarini ishlab chiqish. 2. Oʻzbekiston hududining mayda masshtabli seysmik risk xaritasini ishlab chiqish. 3. Mayda masshtabli seysmik risk xaritasi bazasida dasturiy taʼminotni yaratish. 2021-yil 1-dekabrga qadar Masʼul ijrochilarning budjet va budjetdan tashqari mablagʻlari doirasida Fanlar akademiyasi, Axborot texnologiyalari va kommunika-siyalarni rivojlantirish vazirligi, Favqulodda vaziyatlar vazirligi 31. Seysmoprognostik monitoring respublika markazi xodimlarining soha yoʻnalishi boʻyicha xorijiy mamlakatlarda malakasini oshirish. 1. Soha yoʻnalishi boʻyicha xalqaro ilmiy-amaliy konferensiyalarda ishtirok etish, malaka oshirish kurslarini tashkil qiluvchi xalqaro maktablar va shu kabi boshqa tashkilotlar bilan aloqalar oʻrnatish. 2020-2021-yillar Ilm-fanni moliyalashtirish va innovatsiyalarni qoʻllab-quvvatlash jamgʻarmasi mablagʻlari, Oʻzbekiston Respublikasi Favqulodda vaziyatlar vazirligi uchun Davlat budjetida nazarda tutilgan maqsadli mablagʻlar, Seysmoprognostik monitoring respublika markazining budjetdan tashqari mablagʻlari va qonun hujjatlari bilan taqiqlanmagan boshqa manbalar Favqulodda vaziyatlar vazirligi, Innovatsion rivojlanish vazirligi, “El-yurt umidi”jamgʻarmasi, Fanlar akademiyasi 2. Tuzilgan kelishuv va shartnoma asosida Markaz tomonidan xodimlarni malakasini oshirish boʻyicha yillik dasturni ishlab chiqish hamda uni amalga oshirilishini taʼminlash. Doimiy ravishda 32. Oʻzbekistonda uzoq, oʻrta va qisqa muddatli zilzila prognozlari asosidaOʻzbekiston Respublikasi Favqulodda vaziyatlarda ularning oldini olish va harakat qilish davlat tizimining ilmiy asoslangan harakatlar rejasini ishlab chiqish va amaliyotga tatbiq etish. 1. Ishchi guruhni shakllantirish, vazirlik va idoralarga qarashli ilmiy-tadqiqot muassasalari va ilmiy markazlar mutaxassislari tomonidan olib boriladigan amaliy tadqiqotlar kalendar ish rejasini tuzish. 2020-yil 30-sentabrga qadar Masʼul ijrochi tashkilotlarga ajratilgan budjet mablagʻlari doirasida Favqulodda vaziyatlar vazirligi, Fanlar akademiyasi, Innovatsion rivojlanish vazirligi, Energetika vazirligi, Mudofaa vazirligi, Milliy gvardiya, Sogʻliqni saqlash vazirligi, Ichki ishlar vazirligi 2. Vazirlik va idoralarning masʼul ijrochilari ishtirokida zilzila prognozlariga muvofiq harakatlar rejasini ishlab chiqish, Favqulodda vaziyatlar vazirligi bilan kelishish hamda tasdiqlash. 2020-yil 30-dekabr 3. Ilmiy asoslangan harakatlar rejasini aprobatsiyadan oʻtkazishga qaratilgan oʻquv mashgʻulotlarini hududlar kesimida tashkil etish. 2021-yil 10-dekabr 1. Temirbeton va poʻlat konstruksiyalarining statik va dinamik kuchlar taʼsirida deformatsiya-kuchlanganlik holatini tadqiq qilish. 2. Gʻishtli binolarning konstruksiyalarini statik va dinamik kuchlar taʼsiriga sinash. 3. Koʻp qavatli binolarning kichraytirilgan modellarining chegaraviy holatlar boʻyicha seysmik kuchlar taʼsirida deformatsiya-kuchlanganlik holatlarini oʻrganish. 4. Bino va inshootlarning kichraytirilgan modellarida seysmik himoya qurilmalarini qoʻllagan holda seysmik musathkamligini tadqiq qilish. 5. Yangi kompozit qurilish materiallarini turli xil tashqi taʼsirlarda sinash va ularning mexanik koʻrsatkichlarini aniqlash. 6. Seysmik hududlarda zilzilabardosh koʻp qavatli bino va inshootlarni barpo etish uchun zarur boʻlgan seysmik himoya qurilmalarining yangi koʻrinishlarini yaratish va sinovdan oʻtkazish. 7. Koʻp qavatli bino va inshootlar konstruksiyalarining seysmik jihatdan zaif tugunlarini dinamik kuchlar taʼsirlarida sinovdan oʻtkazish. 8. Yoʻl oʻtkazgichlarning, tonnellarning va koʻpriklarning yangi tipdagi konstruksiyalarining statik va dinamik kuchlar taʼsirida deformatsiya-kuchlanganlik holatlarini tadqiq qilish va maqbul konstruktiv yechimlarini ishlab chiqish. 9. Yer osti muhandislik kommunikatsiyalari va energetika inshootlarini statik va dinamik kuchlar taʼsirida sinovdan oʻtkazish. 10. Toʻgʻon va suv ombori inshootlari konstruksiyalarini loyihalash uchun zarur boʻlgan materiallarning mexanik koʻrsatkichlarini aniqlash. 11. Bino va inshootlarning poydevorlarini turli grunt sharoitida statik va dinamik kuchlar taʼsiriga sinash va yangi maqbul yechimlarini ishlab chiqish. 12. Koʻchkilarni modellashtirish va sinovdan oʻtkazish hamda himoyalashning maqbul yechimlarini ishlab chiqish. 13. Qurilish konstruksiyalarida seysmik mustahkamlikni taʼminlashning passiv va aktiv usullarini tadqiq qilish. 1. Oʻzbekiston Respublikasi Prezidentining 2017-yil 9-avgustdagi “Seysmologiya, seysmik chidamli qurilish hamda Oʻzbekiston Respublikasi aholisi va hududining seysmik xavfsizligi sohasida ilmiy tadqiqotlar olib borishni takomillashtirish chora-tadbirlari toʻgʻrisida”gi PQ-3190-son qarorida: 7-band quyidagi tahrirda bayon etilsin: “Oʻzbekiston Respublikasi Mudofaa sanoati davlat qoʻmitasi (O. Ismoilov) Seysmologiya instituti, Mexanika va inshootlar seysmik mustahkamligi instituti hamda Seysmoprognostik monitoring respublika markazi buyurtmanomalari boʻyicha respublikada ishlab chiqarilmaydigan, ushbu qarorning 3, 4, va 5-ilovalarida koʻrsatilgan ilmiy asbob-uskunalar hamda hisoblash texnika vositalari belgilangan tartibda xarid qilinishini amalga oshirsin”; 10-bandning birinchi xatboshisi quyidagi tahrirda bayon etilsin: “Oʻzbekiston Respublikasi Davlat soliq qoʻmitasi (Sh. Kudbiyev) Davlat bojxona qoʻmitasi (M. Azimov) bilan birgalikda Oʻzbekiston Respublikasida ishlab chiqarilmaydigan, Seysmologiya instituti, Mexanika va inshootlar seysmik mustahkamligi instituti hamda Seysmoprognostik monitoring respublika markazi uchun Oʻzbekiston Respublikasi Mudofaa sanoati davlat qoʻmitasi tomonidan ushbu qarorning 3, 4, 5-ilovalarida koʻrsatilgan roʻyxatlarga muvofiq olib kiriladigan ilmiy asbob-uskunalardan va hisoblash texnikasi vositalaridan maqsadli foydalanilishi ustidan qatʼiy nazorat oʻrnatsin”; 2-ilovaning matni quyidagi tahrirda bayon etilsin: T.A. Xudaybergenov — Oʻzbekiston Respublikasi Favqulodda vaziyatlar vaziri vazifasini bajaruvchi, Kengash raisi O.M. Umarov — Oʻzbekiston Respublikasi Bosh vazirining maslahatchisi, Kengash raisining oʻrinbosari A.X. Qoʻldoshev — Favqulodda vaziyatlar vazirining birinchi oʻrinbosari, Kengash raisining oʻrinbosari T.X. Abbosxonov — Oʻzbekiston Respublikasi Prezidenti Administratsiyasi masʼul xodimi S.Z. Mirzayev — Oʻzbekiston Respublikasi Fanlar akademiyasi vitse-prezidenti B.I. Zokirov — Qurilish vaziri I.Yu. Abdurahmonov — Innovatsion rivojlanish vaziri M.X. Saliyev — Uy-joy kommunal xizmat koʻrsatish vaziri Sh.R. Xamroyev — Suv xoʻjaligi vaziri B.F. Islamov — Davlat geologiya va mineral resurslar qoʻmitasi raisi X.S. Turaxujayev — Yer resurslari, geodeziya, kartografiya davlat kadastri davlat qoʻmitasi raisi Q. Qoʻchqorov — Favqulodda vaziyatlar vazirligi Seysmoprognostik monitoring respublika markazi direktori X.K. Sagdiyev — Fanlar akademiyasining M.T.Oʻrazboyev nomidagi Mexanika va inshootlar seysmik mustahkamligi instituti direktori V.A. Rafikov — Fanlar akademiyasining Gʻ.O.Mavlonov nomidagi Seysmologiya instituti direktori Sh.A. Hakimov — “ToshuyjoyLITI” AJ zilzilabardosh qurilish boʻlimi mudiri Lavozimi boʻyicha — Vazirlar Mahkamasi ijro etuvchi tuzilmasining Seysmologiya, inshootlarning seysmik mustahkamligini va seysmik xavfsizlikni taʼminlash sohasini muvofiqlashtirish shuʼbasi mudiri, Kengash kotibi 3, 4 va 5-ilovalarning rus tilidagi matni quyidagi tahrirda bayon etilsin: № p/p Naimenovaniye Yed. izm. Kol-vo Kod TN VED 1. Promishlenniy kompyuter ARK-1120LX sht. 15 8471 49000 0 2. Sifrovoy trexkomponentniy seysmometr CMG-6TD s GSM modemom “GuralpSystems Ltd”. sht. 15 9015 80 110 0 3. Seysmorazvedochnaya stansiya 24-kanalnaya sht. 2 9015 80 930 0 4. Sistema bespereboynogo elektropitaniya UPS-500L IBP s pravilnoy sinusoidoy sht. 10 8504 40 300 9 5. Protonniy magnitometr s kabelem k-t. 8 9015 80 110 0 6. Elektrorazvedochnaya stansiya S313 CEV sht. 1 9015 80 110 0 7. Geofizicheskiy kompleks pelenga ochaga zemletryaseniya “Ochag-1” sht. 6 9015 80 110 0 8. Xromatograf gazoviy “Kristallyuks-4000M” sht. 2 9027 20 000 0 9. Naklonomer dvuxkomponentniy sht. 1 9015 80 110 0 10. Avtomashina UAZ-315148 sht. 2 8703 22 10 11. Pribor dlya vertikalnogo zondirovaniya ionosferi (DIGSONDE) sht. 1 9015 80 110 0 12. Georadar sht. 1 9015 80 110 0 13. Ruchnoy penetrometr RP-1 sht. 1 9015 80 110 0 14. Ruchnoy burovoy komplekt geologa sht. 1 9015 80 110 0 15. Akkumulyator geleviy A200Ah LUXEON LX12-200G sht. 10 8507 20 200 0 16. Programmniy kompleks BERNESE dlya obrabotki dannix GPS-izmereniy, Universitet Byern paket 1 - 17. Paket programm kompanii SeismoSoft (SeismoSignal, SeismoSpec, SeismoArtif, SeismoStruc), Italiya paket 1 - № Naimenovaniye Yed. izm. Kol-vo Kod TN VED 1. Visokoproizvoditelniy 1000 kN gidravlicheskiy domkrat k-t 2 8425 42 000 0 2. Visokoproizvoditelniy 500 kN gidravlicheskiy domkrat k-t 2 8425 42 000 0 3. Gidravlicheskiy nasos s oxladitelnoy sistemoy k-t 1 8413 50 200 0 4. Dinamicheskiy gidravlicheskiy raspredelitel s akkumulyatorom k-t 1 8413 50 200 0 5. Staticheskiy gidravlicheskiy raspredelitel s dvumya stansiyami k-t 2 8413 50 200 0 6. 4-kanalniy kontroller k-t 1 8537 109900 7. Paket prikladnix programm dlya provedeniya gibridnix simulyatsiy sht 1 8523 51930 0 8. 80-kanalnaya sistema sbora dannix (vklyuchayushaya 16 kanalov dlya visokochuvstvitelnix akselerometrov) k-t 1 8471 50000 0 9. Datchiki nagruzki s kabelyami sht 4 9024 80 190 0 10. Akselerometri (5 g — 50 g) sht 21 9031 80 380 0 11. Datchiki polojeniya(ot 50 mm do 500 mm) sht 21 9031 80 380 0 12. Tenzodatchiki deformatsii (trexosnie i odnoosnie) sht 188 9024 80 190 0 13 Visokochuvstvitelnie akselerometri (milli-g) s kabelyami dlya polevix rabot sht 16 9031 80 380 0 14. AD-60K-universalniy akusticheskiy defektoskop sht 1 9031 80380 0 15. ZET048-E — Seysmostansiya sht 1 9015 80110 0 16. Molotok Shmidta tip RS(L) ili RM sistema molotkov Shmidta sht 2 9024 80 190 0 17. Molotok Shmidta tip St(N) sht 2 9024 80 190 0 18. Avtomobil “Vnedorojnik” 4x4. sht 1 8703 21 109 0 № p/p Naimenovaniye Yed. izm. Kol-vo Kod TN VED 1. Promishlenniy kompyuter ARK-1120LX sht. 25 8471 49000 0 2. Registrator seysmicheskix signalov “Baykal-8” v komplekte s GPS-antennoy k-t. 25 9015 80 1 10 0 3. Seysmometr trexkomponentniy SME-3311 sht. 20 9015 80 110 0 4. Seysmometr skvajinniy trexkomponentniy SME-4311-VN150 sht. 3 9015 80 110 0 5. Sistema bespereboynogo elektropitaniya UPS-500L IBP s pravilnoy sinusoidoy sht. 50 8504 40 300 9 6. Xromatograf gazoviy “Kristallyuks — 4000 M” sht. 8 9027 20 000 0 7. Statsionarniy protonniy magnitometr sht. 15 9015 80 110 0 8. Avtomashina UAZ-315148 sht. 1 8703 22 10 9. Akkumulyator geliyeviy A200AhLUXEON LX12-200G sht. 30 8507 20 200 0 10. Kabel seysmicheskiy marki KGSPT m 1000 9015 90 000 0